PAULA TUOVINEN: FARAVIDIN MAA & BLONDI

Esityksen nimi alkuperäisellä kielellä	1. Faravidin maa
2. Blondi	
Esityksen nimi: englanti / suomi	1. The Land of Faravid
2. Blond	
Esittäjä (ryhmä, soolo, tuotanto)	tuotanto Zodiak – Uuden tanssin keskus	
Esittäjän kotikaupunki ja -maa	Helsinki, Suomi	
Koreografi	Paula Tuovinen	
Ohjaaja		
Tanssijat	1. Riikka Korppi-Tommola, Timo Loponen, Mikko Orpana, Riikka Räsänen, Kirsi Saastamoinen, Sami Vartiainen
2. Paula Tuovinen	
Valosuunnittelu	1. Sirje Ruohtula
2. Mikko Hynninen/Johanna Salomaa	
Musiikki, äänisuunnittelu	1. säv. Jukka Koskinen, äänisuunnittelu Jari Kauppinen
2. säv. Lotta Wennäkoski	
Lavastus	1. Tiina Makkonen
2. Kimmo Takala	
Puvustus	1. Karolina Kiil ja Paula Tuovinen
2. -	
Ensi-ilta	1. 4.2.1998 Zodiak, Helsinki
2. 28.1.2000 Kiasma-teatteri, Helsinki	
Esitysajat	25.10.2000 klo 20.00
26.10.2000 klo 20.00	
Esityspaikka ja osoite	Zodiak, Kaapelitehdas, Tallberginkatu 1 B	
Lippumyynti, puhelinnumerot	Zodiak puh. (09) 694 4948
LippuRex puh. (09) 3940 22	
Muuta huomattavaa (keskustelut esityksen yhteydessä, bussikuljetus etc.)	26.10. esityksen jälkeen taiteilijatapaaminen, jossa Paula Tuovinen kertoo esityksen vastaanotosta muissa Euroopan maissa.	
Palkintoja, festivaaliesiintymisiä	Pyhäjärven Täydenkuun tanssit 1998. 
Paula Tuoviselle on myönnetty Taiteen keskustoimikunnan 5-vuotinen apuraha vuodesta 1996.
	
Kuvamateriaali esityksestä 	www.teatterikeskus.fi/lm2000	
Esityksen ydin	1. Tragikoominen tanssiteos pohjoisen ihmisen selviytymisestä.
2. Teos raottaa blondiuteen liittyviä geneettisiä, historiallisia ja kulttuurisia teemoja.	
Esittely	1. Faravidin maa -teoksen kantaesitys oli Zodiakissa helmikuussa 1998. Esitys voitti samana vuonna Suomen kansallisen Bagnolet-koreografiakatselmuksen.

Faravidin maassa Tuovinen tutkii omaa pohjoissuomalaista taustaansa, oululaisuutta 80-luvulla, ennen kaupungin teknologiabuumia. Teos on paitsi omaelämäkerrallinen, myös antropologinen tutkielma oululaisesta mentaalisesta ilmastosta. Se heijastelee talven jäätävää pimeyttä, mykkiä, lakonisia ihmisiä, joilla on oma omalaatuinen hulluutensa ja huumorinsa. Teos on sekoitus liikettä, rytmiä ja performatiivisia elementtejä. Se ei pohjaudu liikekielen viimeisteltyyn tyylittelyyn, vaan koostuu pikemminkin koreografin ja tanssijoiden liikemuistin palasista. Esityksen koreografinen lähtökohta oli tutkia epävirtuoosisuuden virtuositeettia, rytmiä ja kestoa. Faravidin maa luo oman sarjakuvamaisen todellisuutensa oululaisuuden inspiroimana. Kulttuurikaupunkivuonna se on kiertänyt Avignonissa, Bergenissä, Prahassa, Bolognassa ja Brysselissä.

2. Sooloteos Blondi sai ensi-iltansa Kiasma-teatterissa tammikuussa 2000. Soolossaan Paula Tuovinen pyrkii kuorimaan blondiuteen kätkeytyviä geneettisiä, historiallisia ja kulttuurisia kerroksia puolitieteellisesti, itseironisesti ja konkreettisesti itsensä paljastaen. Kuuluuko blondi luonnon vai kulttuurin alueelle? Kulkeeko blondin evoluutio apinasta, mustan kautta eksoottiseksi vaaleaksi? Miksi vaaleus on kulttuurisesti muodostunut haluttavaksi ominaisuudeksi? Se on ollut valtaa, rikkautta ja sukupuolisen sodankäynnin väline. Vitsien nykyblondiuden olemuksellisiin piirteisiin taas kuuluvat tyhmyys, seksuaalinen aktiivisuus vailla omaa nautintoa, pirstoutuneisuus, keinotekoisuus ja urbaanius. Onko villi ja vaarallinen city-blondi palaamassa metsään? Paula Tuovinen on esittänyt Blondi-sooloaan Avignonissa, Bergenissä ja Brysselissä.

KOREOGRAFI
Paula Tuovinen (-61) on työskennellyt laajasti tanssijana, opettajana ja koreografina Suomen tanssitaiteen kentällä vuodesta 1982. Pääasiassa hän on toiminut vapaana tanssijana lukuisten koreografien töissä ja tehnyt omia sooloteoksia. Tuovisen koreografisille töille on ominaista ironia ja huumori. Hänelle on myönnetty taiteen keskustoimikunnan 5-vuotinen apuraha 1996. Tanssimisen lisäksi Tuovinen on opiskellut kirjallisuutta ja  kulttuuriantropologiaa. Hän toimii Zodiak - Uuden Tanssin Keskuksen  hallituksen puheenjohtajana.	
Lisätietoja esityksestä, haastattelupyynnöt, nimi ja numero	tuottaja Tiina Kokko puh. (09) 3940 319
koreografi Paula Tuovinen 040-5838549